24 Solo pa kujoka kwaadi ukalondele bene Fidishitia, bamusapwila’mba: “Tala! Davida udi mu ntanda mutuputupu ya Ene-Ngedi.”+2 Penepo Solo wasela bana-balume 3 000 batongwe mu Isalela ense, bakakimba Davida ne bantu bandi pa kifuko kitunduke kya mabwemabwe kya bambuji ba mu ngulu.3 Solo waiya ku bipombo bya mikōko bya mabwe byadi ku dishinda, kwine kwadi mutá, penepo watwela’mo kukendalala,* papo Davida ne bantu bandi badi bashikete munda bininge kunyuma kwa mutá.+4 Ebiya bantu ba Davida bamunena’mba: “Dino i difuku dyakunena Yehova amba, ‘Tala! Napāna walwana nobe mu makasa obe,+ ubwanya kumulonga byonso byomona bu biyampe.’” Penepa Davida wataluka, waketa bityebitye milomo ya kotyi wampikwa maboko wa Solo.5 Kupwa papo mutyima* wa Davida wadi keumutu’nka kumutwa+ mwanda waketele milomo ya kotyi wampikwa maboko wa Solo.6 Wanena bantu bandi amba: “Kebibwanikapo mungya mumweno wa Yehova nonge kino kintu kudi mfumwami, mushingwe māni wa Yehova, na kutulula kuboko kwami pādi, mwanda aye i mushingwe māni wa Yehova.”+7 Enka nenki Davida wakankaja* bandi bantu na bino binenwa, kadi kebalekelepo batambe’dyo Solo. Ino Solo waimana watamba mu mutá, ne kwenda waenda.8 Kupwa Davida wataluka watamba mu mutá kaela Solo mabila kunyuma’mba: “A mfumwami mulopwe!”+ Solo pa kuvundamuka kamutale, Davida wafukata bininge mpala pa nshi kaevukwila.9 Davida wanena Solo amba, ‘Mwanda waka uteja binenwa bya bantu banena’mba, ‘Tala! Davida ukimbanga kukusanshija’?+10 Dyalelo’di meso obe abemwena mwakupāninanga Yehova mu kuboko kwami mu mutá. Ino panenanga muntu umo amba nkwipaye,+ nakukwatyilwanga lusa kenena’mba, ‘Nkisapo kutulula kuboko kwami padi mfumwami, mwanda i mushingwe māni wa Yehova.’+11 Kadi tala, a tata, bine tala milomo ya kotyi obe wampikwa maboko mu kuboko kwami; mwanda ponaketanga milomo ya kotyi obe wampikwa makasa, nkyadipo nkwipaile. Pano ukokeja kumona ne kwivwanija’mba nkikaninepo kukusanshija nansha kukutombokela, kadi nkikupilepo mambo,+ ino abe ye umpoyapoya mwanda wa kuyata būmi bwami.*+12 Yehova etutyibile mambo abe ne ami,+ kadi Yehova akulubwile kinongo pa mwanda wami,+ ino kuboko kwami kekusapo kukulonga kibi.+13 Monka munenena lukindi lwa pa kala’mba: ‘Mu babi mutambanga bubi,’ ino kuboko kwami kekusapo kukulonga kibi.14 Lelo mulopwe wa Isalela watambe kukalonda ani? Le i ani opanga lubilo? Le i mbwa mufwe? Lelo i kīshi kya bituputupu kitwa bu lukupa?+15 Yehova ekale mutyibi, uketutyibila mambo abe ne ami, kadi ukamona myanda yami+ ne kunenena ne kuntyibila mambo kadi ukankūla ku kuboko kobe.”16 Davida pa kupwa kumunena bino binenwa, Solo wanena’mba: “Lelo dyadyo i dyobe diwi, a wami mwana Davida?”+ Penepo Solo washilula kudila na diwi dikatampe.17 Wanena Davida amba: “Abe wi moloke kumpita, mwanda ubanongela biyampe ino ami nakujokeleja bibi.+18 Bine, dyalelo ubanombola biyampe byowalonga pa kuleka kowaleka kungipaya paumpānanga Yehova mu kuboko kobe.+19 Mwanda le i muntu’ka utana walwana nandi wamuleka ende bitupu kumusanshija mpika? Yehova usa kukupala mpalo miyampe+ pa mwanda wa byowaunongela dyalelo.20 Shi ke pano tala! Ndyukile amba bine usa kubikala bulopwe ne amba bulopwe+ bwa Isalela bukeja mu makasa obe.21 Ntyipile nanshi mu dijina dya Yehova+ amba kukakombelejapo ntundu* yami ikāya’ko kadi amba kukatukijapo fututu dijina dyami mu njibo ya tata.”+22 Penepo Davida watyipila Solo, kupwa Solo waenda kwandi.+ Ino Davida ne bantu bandi bakandila ku kifuko kikomejibwe.+
Kunshi kwa Dyani
^ Kishima pa kishima i, “kupūta binyantyilo byandi.”
bem_Latn nya_Latn lua_Latn